पाठ करती महिलाओं पर कमेंट करने का आरोपी गिरफ्तार
गुरुद्वारासाहिब में पाठ करने आई महिलाओं युवतियों की फोटो खींचने और उन्हें कमेंट करने वाले एक व्यक्ति को फेज-1 पुलिस ने गिरफ्तार किया है। आरोपी की पहचान फेज-5 के गुरबख्श सिंह के रूप में हुई है। आरोपी के खिलाफ फेज-5 गुरुद्वारा प्रबंधक कमेटी ने थाना फेज-1 में शिकायत देते हुए कहा था कि आरोपी गुरुद्वारा साहिब में आने वाली महिलाओं युवतियों को गलत कमेंट करता है और बदतमीजी करता है। शिकायत में यह भी बताया गया है कि आरोपी ने गुरुद्वारा साहब में माथा टेकने आई एक महिला की चुन्नी भी खींची थी, जिसके बाद काफी विवाद हुआ तो आरोपी फरार हो गया था। इसके बाद पुलिस को शिकायत दी गई। एसएचओ हरमन चीमा ने बताया कि आरोपी को गिरफ्तार कर लिया गया है। उसे मंगलवार को कोर्ट में पेश किया जाएगा।
hin_Deva hin_Deva